Sellegipoolest pole põhjust arvata, et virtuaalruumis koolitamine traditsioonilist sisekoolitust välja vahetama kipuks. "Selleks on tavakoolitusel liiga suuri eeliseid: küberruum ei asenda kunagi täielikult vahetu osalemise kogemust ning jääb ka parima  tehnilise lahenduse korral pisut kohmakamaks. Vahetust suhtlemisest saadav impulss ning ka kohvipausi ajal toimuva arutelu käigus sündivad ideed on midagi, millest veebi vahendusel osaleja ilma jääb", märgib Kristi Tenno. "Ülikool on väga suure töötajaskonnaga ning ka geograafiliselt laia ala hõlmav organisatsioon. Soovime tööalastes arenguvõialusest pakkuda suuremat paindlikkust, et erinevatele ootustele, vajadustele ja võimalustele paremini vastata. Videokoolitus on üks neist alternatiivsetest arendusvormidest,  osaleda või läbi viia saab soovi korral kasvõi Uus-Meremal töölähetuses olles."